钦定古今图书集成/理学汇编/经籍典/第002卷 > 宋
## 钦定古今图书集成/理学汇编/经籍典/第002卷 > 宋

### 武帝永初元年入关收图籍四千卷

按《宋书。武帝本纪》。不载　按《隋书经籍志》。“宋武入关。
收其图籍。府藏所有。才四千卷。赤轴青纸。文字古拙。”

### 文帝元嘉三年赐沮渠蒙逊周易子集诸书四百七十五卷

按《宋书文帝本纪》。不载。　按《沮渠蒙逊传》，“元嘉三年，
世子兴国遣使奉表，请《周易》及《子集》诸书。太祖并赐
之。”

元嘉八年，秘书监谢灵运造《四部目录》。

按《宋书。文帝本纪》。不载　按《隋书经籍志》。“其后中朝
遗书。稍流江左。宋元嘉八年。秘书监谢灵运造四部
目录。大凡六万四千五百八十二卷。”

元嘉十四年，沮渠茂虔献《书》百五十四卷，赐以诸杂
书。

按《宋书文帝本纪》，不载。　按《沮渠蒙逊传》，蒙逊第三
子茂虔袭位。元嘉十四年，茂虔奉表献方物，并献《周
生子》十三卷，《时务论》十二卷，《三国总略》二十卷，《俗问》
十一卷，《十三州志》十卷，《文检》六卷，《四科传》四卷，《炖煌
实录》十卷，《凉书》十卷，《汉皇德传》二十五卷，《亡典》七卷《魏駮》九卷，《谢艾集》八卷，《古今字》二卷，《乘丘先生》三卷，
《周髀》一卷，“《皇帝王历三合纪》一卷，《赵𢾺传》并《甲寅元
历》一卷，《孔子赞》一卷”，合一百五十四卷。茂虔又求晋
赵起居注诸杂书数十件，太祖赐之。

元嘉十五年，征雷次宗，开馆于鸡笼山，并何尚之等，
立“《经》《史》《子》、集四学。”

按：《宋书文帝本纪》，不载。　按《隐逸雷次宗传》：“次宗笃
志好学，尢明《三礼》《毛诗》，隐退不交世务。元嘉十五年，
征次宗至京师，开馆于鸡笼山，聚徒教授，置生百馀
人。会稽朱膺之、颍川庾蔚之并以儒学监总诸生。时
国子学未立，上留心艺术，使丹阳尹何尚之立元学，
太子率更令何承天立史学，司徒参军谢元立文学，
凡”四学并建车驾数幸次宗学馆资给甚厚。又除给
事中不就久之还庐山公卿以下并设祖道。

元嘉二十　年。令何尚之抄撰五经。访举学士
按《宋书文帝本纪》。不载　按《南齐书》高逸《沈𬴊士传》。
元嘉末。文帝令尚书仆射何尚之。抄撰五经。访举学
士。县以𬴊士应选。

元嘉二十五年，诏以雷次宗经明行修，使为皇太子
讲经，入延贤堂就业。

按：《宋书文帝本纪》，不载。　按《隐逸雷次宗传》：“元嘉二
十五年，诏雷次宗经明行修，可散骑侍郎。后又征诣
京邑，为筑室于锺山西岩下，谓之招隐馆，使为皇太
子诸王讲经。次宗不入公门，乃使自华林东门入延
贤堂就业。”

### 后废帝元徽元年八月秘书丞王俭上所撰七志三十卷

按：《宋书废帝本纪》云云。

按《隋书经籍志》，“元徽元年，秘书丞王俭又造《目录》，大
凡一万五千七百四卷。又别撰七志：一曰经典志，纪
六艺小学史记杂传；二曰诸子志，纪古今诸子；三曰
文翰志，纪诗赋；四曰军书志，纪兵书；五曰阴阳志，纪
阴阳图纬；六曰艺术志，纪方技；七曰图谱志，纪地域
及图书。”其道佛附见，合九条。然亦不述作者之意，但
于书名之下，每立一传，而又作《九篇条例》，编乎首卷
之中，文义浅近，未为典则。

按《南齐书王俭传》：“俭迁秘书丞，上表求校坟籍，依《七
略》撰《七志》四十卷，上表献之。表辞甚典，又撰定元徽
四部书目。”〈按宋书废帝本纪作三十卷此云四十卷当从本纪而此亦并载以备参考〉